До

Общински съвет

Крумовград
Д  О  К  Л  А  Д  Н  А       З  А  П  И  С  К  А
От инж. Абидин Хаджимехмед  – за кмет на община Крумовград - зам.-кмет, съгласно заповед № КО-558 от 21.08.2026 г. на кмета на община Крумовград

Относно: Одобряване на проектобюджета за 2027 година и на актуализираната бюджетна прогноза  на местните дейности на община Крумовград   за  периода  2028- 2029 година


Уважаеми дами и господа общински съветници,
 В Закона за публичните финанси и в Наредба за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община Крумовград са разписани изискванията по съставянето, приемането и изпълнението на бюджетите, както и съставянето и приемането на бюджетните прогнози. С писмо БЮ № 4/24.08.2026 година Министерството на финансите даде указания по съставянето и  представянето на проектобюджетите за 2027 година и актуализираната бюджетна прогноза за  периода 2028 – 2029 година.
В съответствие с изискванията на Закона за публичните финанси и Наредба за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община Крумовград кмета на общината разработва бюджетната прогноза  в съответствие с указанията дадени от Министерството на финансите и допусканията за развитието на общината в съответствие с плана за интегрирано развитие на общината.
 Бюджетната прогноза за 2027 - 2029 година  е разработена на база на анализ на размера на собствените приходи постъпили по бюджета за последните години, както и трансферите за местните дейности и целевата субсидия за капиталови разходи разчетени по бюджета на общината със Закона за държавния бюджет на Република България за 2026 година.
Собствените приходи са планирани на база на реалистична оценка на събираемостта им за няколко предходни години. В приходната част на прогнозата са включени приходите от местните данъци, в границите утвърдени с Наредбата за местните данъци на територията на община Крумовград, таксите приети с Наредбата за определяне и администриране на местните такси и цените на услугите, услуги и права предоставени от общината, приходите от разпореждане с общинската собственост, глоби и имуществени санкции и други приходи.

Приходната част на бюджетната прогноза за периода 2027 г. - 2029 година възлиза на 6 779 115 евро за 2027 г., 6 669 115 евро  за 2028 г.,  6 643 515  евро за 2029 г.
 
Предвидените собствени приходи са 2 170 815 евро за 2027 г., за 2028 г. – 2 060 815  евро и  за 2029 г. 2 035 215 евро.
Прогнозата за постъпления от собствени приходи за 2027-2029 година по отделни приходи е както следва:
- Данъчни приходи -  875 515 евро за 2027 г., за 2028 г. са 862 715 евро, а за 2029 г.  са 843 015 евро. 
- приходи и доходи от собственост – 424 500 евро за целия прогнозен период 2027- 2029 г.  
- общински такси –  757 700 евро за 2027 г., 762 700 евро за 2028 г. и 767 700 евро за 2029 г.

- други неданъчни приходи – 32 000 евро за 2027 г. -2029 г.
В приходната част са предвидени средства за 2027 година на обща изравнителна субсидия в размер на 1 577 600 евро, трансфери за зимно поддържане  269 100 евро и целеви средства за капиталови разходи в размер на 2 761 100 евро за целия период 2027-2029 година. 
Разходната част на бюджета е разработена в съответствие с насоките за разработване на бюджетната прогноза за периода 2027-2028 година, действащите законови и подзаконови нормативни актове и задълженията, произтичащи от решенията на общинския съвет.
 Разходната част е разработена по група дейности. Характерно за всички групи е, че за база разходи е взета базата от бюджета за 2026 година. Числеността на персонала и средствата за работна заплата  са предвидени съобразно решенията на общински съвет и действащата нормативна уредба.
 В разходната част са включени разходите за персонал – заплати и осигурителни плащания, издръжка, помощи и обезщетения и капиталови разходи.

Разходната част на бюджетната прогноза за 2027 г.  възлиза на 6 779 115 евро. За 2028 г. прогнозните разходи са  6 669 115 евро, а  за 2029 г. прогнозата е  6 643 515 евро.

Първата група е „Изпълнителни и законодателни органи“. В тази група са предвидени разходите за издръжка в дейност „Общинска администрация“ и дейност „Общински съвет“  в размер на евро 779 315 евро  за 2027 г. За 2028 година разчетените средства са 639 615 евро, а  за 2029 година – 579 315 евро.


В група „Защита на населението, управление на дейности при стихийни бедствия и аварии“ са предвидени 15 000 евро за 2027 – 2029 година.

В група „Образование“ за 2027 година са предвидени  308 500 евро. В тази група са предвидени разходите за издръжка в дейност „Столове“ и издръжката на ЦПЛР - ОДК. За следващите две години са предвидени съответно 327 500 евро за 2028 г., 330 000 евро за 2029 г.
В група „Здравеопазване“ са разчетение за 2027 г. 31 800 евро, за 2028 г. 38 800 евро и за 2029 г. 40 600 евро.

В група „Програми, дейности и служби по социалното осигуряване, подпомагане и заетостта“ са предвидени разходи в размер на 616 600 евро за 2027г. Тук са предвидени разходите за персонал на работещите в „Домашен социален патронаж“ и разходите за издръжка в същата дейност и в дейностите по програмите за временна заетост. За 2028 г.-2029 г. са предвидени 621 300 евро и 625 300 евро.

В група „Жилищно строителство, благоустройство, комунално стопанство“ са предвидени разходи за 2027 г. в размер на 1 534 700 евро. В тази група са предвидени разходите за персонал и издръжка във дейностите по благоустрояване, озеленяване, осветление на улици и други. За 2028 г. предвидените средства са 1 511 700 евро и за 2029 г. предвидените средства са 1 517 900 евро.


В група „Опазване на околната среда“ са предвидени средства в размер на
782 600 евро за 2027 г. евро. За следващите две години  са предвидени   789 100 евро и 795 600 евро. 
В група „Почивно дело“  за 2027 г. са предвидени разходи в размер на 
119 000 евро, а за следващите две години са 119 800 евро и 120 400 евро.

В група „Физическа култура и спорт“ са предвидени средства в размер на 70800 евро за 2027 г.. За 2028 г. и за 2029 г. са предвидени 75 900  евро и 81 300 евро.


За дейностите в група „Култура“ са предвидени средства  за 2027 г- 2029 г. в размер 136 600 евро. 
В група „Транспорт и съобщения“ за 2027 г. са предвидени  2 260 700 евро, за  2027 г., за 2028 г. са 2 262 700 евро и 2 264 300 евро за 2029 г., като в тази група се отчитат разходите по ремонт и поддържане на пътища и ОП „Автогара“.


В група „Други дейности на икономиката“ са разчетени средства в размер на 123 700 евро за 2027 г., 131 100 евро за 2028 г. и 137 200 евро за 2029 г.

На основание чл.83, ал.2 от Закона за публичните финанси по предложение на кмета на общината Общинския съвет одобрява бюджетната прогноза.


На основание чл.21, ал.1, т. 12 от ЗМСМА и във връзка с чл.83, ал.2 от Закона за публичните финанси и чл. 27, ал. 2 от Наредба за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община Крумовград и в съответствие с Указания за подготовка и представянето на бюджетните прогнози на ПРБ за периода 2027-2029 година - БЮ № 4/24.08.2026  г.,  Общински съвет Крумовград приема следното
Р Е Ш Е Н И Е :

Одобрява проектобюджета за 2027 година и актуализираната бюджетна прогноза на местните дейности на община Крумовград за 2028 – 2029 година, съгласно Приложение № 1, неразделна част от решението.

В Н Е С Ъ Л:………………/П/……….……… 

/инж. Абидин Хаджимехмед/

за кмет на община Крумовград - зам.-кмет, 

съгласно заповед № КО-558 от 21.08.2026 г. 

на кмета на община Крумовград
Изготвил:______/П/________

         / В.Хаджиева/
Съгласувал:_____/П/________


        /В.Пехливанова/ 

